CELEX: 62016TN0257
Language: et
Date: 2016-05-19 00:00:00
Title: Kohtuasi T-257/16: 19. mail 2016 esitatud hagi – NM versus Euroopa Nõukogu

11.7.2016   
            
            
               ET
            
            
               Euroopa Liidu Teataja
            
            
               C 251/43
            
         19. mail 2016 esitatud hagi – NM versus Euroopa Nõukogu
   (Kohtuasi T-257/16)
   (2016/C 251/49)
   Kohtumenetluse keel: inglise
   
      Pooled
   
   
      Hageja: NM (Lesbose saar, Kreeka) (esindajad: Solicitor B. Burns ja BL P. O’Shea)
   
      Kostja: Euroopa Nõukogu
   
      Nõuded
   
   Hageja palub Üldkohtul:
   
               —
            
            
               tühistada Euroopa Nõukogu ja Türgi vahel 18. märtsil 2016 sõlmitud kokkulepe „ELi ja Türgi avaldus, 18. märts 2016”;
            
         
               —
            
            
               mõista välja hageja kohtukulud.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               —
            
            
               Esimene väide, mille kohaselt on Euroopa Nõukogu ja Türgi vahel 18. märtsil 2016 sõlmitud kokkulepe „ELi ja Türgi avaldus, 18. märts 2016” vastuolus ELi põhiõigustega, eelkõige Euroopa Liidu põhiõiguste harta artiklitega 1, 18 ja 19.
            
         
               —
            
            
               Teine väide, mille kohaselt ei ole Türgi turvaline kolmas riik 1. detsembri 2005. aasta direktiivi 2005/85/EÜ liikmesriikides pagulasseisundi omistamise ja äravõtmise menetluse miinimumnõuete kohta (EÜT L 326, 13.12.2005, lk 13–34) artikli 36 tähenduses.
            
         
               —
            
            
               Kolmas väide, mille kohaselt oleks pidanud rakendama 20. juuli 2001. aasta direktiivi 2001/55/EÜ miinimumnõuete kohta ajutise kaitse andmiseks ümberasustatud isikute massilise sissevoolu korral ning meetmete kohta liikmesriikide jõupingutuste tasakaalustamiseks nende isikute vastuvõtmisel ning selle tagajärgede kandmisel (EÜT L 212, 7.8.2001, lk 12–23; ELT eriväljaanne 19/04, lk 162).
            
         
               —
            
            
               Neljas väide, et vaidlustatud kokkulepe on tegelikult siduv leping või „akt”, millel on hageja jaoks õiguslikud tagajärjed, ning juhul, kui vaidlustatud kokkulepe ei ole ELTL artikliga 218 ja/või ELTL artikli 78 lõikega 3 kooskõlas, muudab see kõnealuse kokkuleppe tühiseks.
            
         
               —
            
            
               Viies väide, mille kohaselt on rikutud Euroopa Liidu põhiõiguste harta artikli 19 lõikes 1 sätestatud kollektiivse väljasaatmise keeldu.